ORDE do 21 de xuño de 2016 pola que se modifica a Orde do 18 de febreiro de 2011 pola que se establece o procedemento de acreditación de competencia en idiomas do profesorado para impartir nunha lingua estranxeira áreas, materias ou módulos non lingüísticos nos centros docentes públicos dependentes desta consellería.
Consellería de Cultura, Educación e Ordenación Universitaria — I. Disposicións xerais — 07/07/2016

A Lei orgánica 2/2006, do 3 de maio, de educación, segundo a redacción dada pola Lei orgánica 8/2013, do 9 de decembro, para a mellora da calidade educativa, está inspirada por un compromiso decidido cos obxectivos formulados pola Unión Europea para os vindeiros anos en relación coa mellora da calidade e coa eficacia dos sistemas de educación e formación.
Así, establece como un dos fins do sistema educativo a capacitación para a comunicación na lingua oficial, na lingua cooficial e nunha ou máis linguas estranxeiras. Ademais, esta lei adquire un compromiso cos obxectivos educativos da Unión Europea dos últimos anos, entre os cales se atopa a apertura do sistema educativo ao mundo exterior, que implica, entre outras cousas, mellorar a aprendizaxe de linguas estranxeiras, aumentar a mobilidade e os intercambios, así como reforzar a cooperación europea.
Tras a experiencia acumulada a través de diversos programas encamiñados ao fomento e desenvolvemento do plurilingüísmo, o estímulo da aprendizaxe de linguas estranxeiras, a implementación da metodoloxía AICLE (aprendizaxe integrada de contidos en linguas estranxeiras) e a iniciativa normativa neste campo, nomeadamente a Lei 1/2014, do 24 de marzo, para o aproveitamento da lingua portuguesa e vínculos coa lusofonía, é necesario un esforzo de actualización e ampliación do recoñocemento de determinadas titulacións e certificacións para os efectos de acreditar a competencia en idiomas do profesorado.
En consecuencia,
Artigo único. Modificación da Orde do 18 de febreiro de 2011
Substitúese o anexo da Orde do 18 de febreiro de 2011 pola que se establece o procedemento de acreditación de competencia en idiomas do profesorado para impartir nunha lingua estranxeira áreas, materias ou módulos non lingüísticos nos centros docentes públicos dependentes da Consellería de Educación e Ordenación Universitaria, polo anexo desta orde de modificación.
Disposición adicional única. Recoñecemento de formación
As titulacións recollidas neste anexo poderán ter os efectos de recoñecemento de formación permanente do profesorado previstos no artigo 34 da Orde do 14 de maio de 2013 pola que se regula a convocatoria, o recoñecemento, a certificación e o rexistro das actividades de formación permanente do profesorado en Galicia.
Disposición derradeira primeira. Habilitación para o desenvolvemento normativo
Autorízase a Dirección Xeral de Educación, Formación Profesional e Innovación Educativa a ditar as disposicións que sexan necesarias para o desenvolvemento e execución desta orde, así como para a actualización das titulacións recoñecidas no anexo.
Disposición derradeira segunda. Entrada en vigor
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 21 de xuño de 2016
Alemán.
Árabe.
Chinés.
Francés.
Inglés.
Italiano.
Portugués.
Ruso.
Xaponés.